Mzee Majuto
Alhaji Amri Athumani (alijulikana sana kwa jina la King Majuto na pia Mzee Majuto[1]; Tanga, (1 Agosti 1948 - Dar es Salaam, 8 Agosti 2018) alikuwa mwigizaji, mwongozaji, mwandishi wa muswada na mtayarishaji wa filamu kutoka nchini Tanzania.
Ndiye mwigizaji wa kwanza kurekodi mikanda yake na kuiuza huku akifanya kazi na Shirika la Filamu Tanzania (Tanzania Film Company-TFC)[2][3].
Alisoma shule ya Msambwini iliyoko mkoani Tanga.
Alianza kuigiza mnamo mwaka 1958 (akiwa na umri wa miaka 9 mpaka 10); wakati huo alikuwa akiigiza katika majukwaa. [4]
Aprili 28, 2018 Waziri wa habari, sanaa na michezo, Harrison Mwakyembe alimtembelea Mzee Majuto katika hospitali ya Muhimbili alikokuwa akipatiwa matibabu. Katika siku hiyo Waziri Mwakyembe alitangaza nia ya serikali ya Tanzania kumpeleka Mzee Majuto nchini India. Awali King Majuto aliripotiwa kusumbuliwa na ugonjwa wa tezi dume ambapo alianza matibabu yake nchini Tanzania [5]
Mnamo Mei 1, Mzee Majuto aliripotiwa kupelekwa nchini India kwa ajili ya matibabu zaidi[6] .[7][8][9]
Alitibiwa India hadi hapo afya yake ilipoimarika na kurejea nchini Tanzania kuendelea na kliniki yake katika hospitali ya Muhimbili.
Baadaye Mzee Majuto aliripotiwa kuzidiwa, hali iliyopelekea kulazwa tena hospitali ya taifa Muhimbili katika wodi ya wagonjwa mahututi (ICU)
Alipatwa na mauti hapo 8 Agosti 2018 majira ya saa mbili kamili usiku katika wodi za mwaisera, katika hospitali ya taifa Muhimbili.
Zifuatazo ni filamu anazodaiwa kushiriki kuigiza enzi za uhai wake.
Lolita Sio Sawa Mama Ntilie Nahama Gumzo Mrithi Wangu Rent House Ndoa ya Utata Daladala Nimekuchoka Mbegu Zebra Shikamoo Mzee Tabia Utani Tikisa Trouble Maker Gundu Kizungunguzu Shoe Shine Street Girl Faithful Mtego wa Panya Boss Back with Tears Sikukuu ya Wajinga Nyumba Nne Chips Kuku Kitu Bomba Ndoto ya Tamaa Lakuchumpa ATM Bishoo Tupo Wangapi Moto Bati Varangati Out Side Pusi na Paku Juu kwa Juu Swagger Oh Mama Jazba Mke wa Mtu Sumu Mbugila Kidumu Mkali Mo Mpela Mpela Utanibeba Babatan Mjomba Msela wa Manzese Karaha Mpango Sio Matumizi Mume Bwege Shuga Mammy, Embe Dodo Nakwenda Kwa Mwanangu Seaman Naja Leo Naondoka Leo Tanga Mgeni Njoo Kuwadi Kulipa Tabu Uso wa Mbuzi Machimbo Fundi Feni Mwizi wa Kuku Mtu Mzima Hovyo Wake Up Vituko Show Vol. 10 Bettery Low Brothers Alosto Back from New York Kipofu Koziman Vol 21 After Money Talaka Yangu Gereji Welcome Back Mshamba Pedeshee Waiter Inye Plus Inye Gwedegwede Inye Vol.1
Jamii:Watunzi wa Filamu Tanzania Jamii:Waandaaji Filamu za Tanzania Jamii:Waigizaji filamu wa Tanzania